cyanic-selkie/wikianc huggingface dataset:
Յոհան Բերնհարդ Ֆիշեր ֆոն Էրլախ
Ճանաչում
Ֆիշեր ֆոն Էրլախի անհատական ​​ոճը հաճախ համեմատվել է պրուսական ճարտարապետ Անդրեաս Շլյուտերի աշխատանքների հետ, բայց նրա աշխատանքներն առանձնացել են ավելի մեծ շքեղությամբ, պերճությամբ և արտահայտչականությամբ, և ոչ միայն ավստրիացիների ազգային խառնվածքի և նախասիրությունների պատճառով, այլ նաև այն պատճառով, որ Ֆիշեր ֆոն Էրլախը ավելի շատ կենտրոնացել է ոչ թե Բեռնինիի դասականության վրա, այլ Ֆրանչեսկո Բորրոմինիի ավելի էքսցենտրիկ նախագծերի վրա ։
Պատմական ճարտարապետության նախագիծ կամ Ճարտարապետության առաջին հանրագիտարան
Ֆիշեր ֆոն Էրլախը ոչ միայն հմուտ շինարար է եղել, այլ նաև ճարտարապետության պատմության փորձագետ։ 1721 թվականին նա հրատարակել է «Պատմական ճարտարապետության նախագիծ» (Entwurff Einer Historischen Architectur) վերնագրով մի իսկական հանրագիտարան, որն in-folio ձևաչափով պղնձե փորագրանկարների մեկնաբանություններով հավաքածու էր։ Նա այս հրատարակության վրա աշխատել է 16 տարի։
Ֆիշեր ֆոն Էրլախը հիանալի նկարչական ձիրք է ունեցել, և նրա բնօրինակներով շատ փորագրողներ են աշխատել։ «Պատմական ճարտարապետության նախագիծ» տրակտատի երեք բաժիններում ներառվել են անցյալի բոլոր նշանակալից շինությունների պատկերները՝ սկսած Աշխարհի յոթ հրաշալիքներից։ Որոշ անհստակություններ, օրինակ, Եգիպտոսի, Միջագետքի, Չինաստանի, Ճապոնիայի ճարտարապետության մեջ, որոնք այդ ժամանակ բավարար չէին ուսումնասիրված, Ֆիշերը լրացրել է իր ճարտարապետական պատկերացմամբ և այլ նկարիչների նկարներով։ Հանրագիտարանի չորրորդ բաժնում Ֆիշերը ներկայացրել է իր սեփական աշխատանքները։
Չնայած պատմական և հնագիտական անճշտություններին՝ երկար ժամանակ Ֆիշեր ֆոն Էրլախի տրակտատը համաշխարհային ճարտարապետության առաջին, միակ և անփոխարինելի հանրագիտարանն է եղել։
Կարլսկիրխե եկեղեցի
1715 թվականին Ֆիշեր ֆոն Էրլախը հաղթել է Յոհան Լուկաս ֆոն Հիլդեբրանդտին Վիեննայի Սուրբ Կառլո Բորոմեոյի (Կարլսկիրխե) եկեղեցու կառուցման մրցույթում։ Ֆոն Էրլախը մոտեցել է այս աշխատանքին որպես հանրագիտարանաբան և ճարտարապետության պատմաբան, որի արդյունքում Կարլսկիրխեի եկեղեցին դարձել է ճարտարապետության կենդանի հանրագիտարան և ունի նույնքան էկլեկտիկ տեսք։ Կարլսկիրխեի նախագծում Ֆիշերը միտումնավոր զուգորդել և հակադրել է աշխարհի տարբեր մասերի ճարտարապետության պատմության մշակած տարասեռ պատմական մոդելները։ Սա պատկերագրական ծրագիր էր։ «Հնաոճ» սյունազարդ նախասրահի երկու կողմերում երևում են երկու հաղթական սյուներ՝ Հռոմում գտնվող Տրայանոսի սյունի նմանությամբ։
Լեգենդի համաձայն, նման անսովոր գաղափարը ծնվել է ճարտարապետի մոտ, երբ նա Հռոմում Պինչո բլրի կտուրից դիտել է Սուրբ Պետրոսի տաճարի գմբեթը և Տրայանոնի սյունը, նրա մոտ տպավորվել էր, որ դրանք շատ մոտ էին իրար։ Սակայն կրկնապատկման ձևերը բարոկկո տեխնիկային հատուկ հնարք է, բայց չնայած դրան, սյուները մղվել են ճակատի խորքերը, և նրանց «լապտերներով» հրապարակները հիշեցնում են մուսուլմանական մինարեթների «տաղավարներ» (գագաթներ)։ Յուրաքանչյուր հրապարակում չորս «չինական» ոսկեզօծ վիշապ կա։ Կողային տաղավարները ստեղծված են բարոկկո ոճով, բայց մասնագետները դրանցում տեսել են Վերածննդի և Արևելյան ձևերի համադրություն։ Խոշոր, այսպես կոչված, «հռոմեական գմբեթը» անկասկած վերադառնում է Վատիկանի Սուրբ Պետրոսի տաճարի գմբեթին, բայց նախագծում այն ոչ թե կլոր է, այլ օվալաձև։
Շինարարությունը սկսվել է 1716 թվականին, բայց 1723 թվականին Ֆիշեր ֆոն Էրլախ Ավագը մահացել է, և շինարարությունը շարունակել է նրա որդին՝ Ժոզեֆ Էմանուել Ֆիշեր ֆոն Էրլախ Կրտսերը (1693-1742)՝ փոքր-ինչ փոխելով հոր նախնական մտահղացումը։ Շինարարությունն ավարտվել է 1737 թվականին ։
Հիշատակ
Վիեննայի տասներորդ շրջանում (Favoriten) «Էրլախի ծառուղին» (Erlachgasse) և «Էրլախի հրապարակը» (Erlachplatz) անվանակոչվել են ի պատիվ ճարտարապետի, 1875 թվականին ։
Ծանոթագրություններ
Կատեգորիա:Ավստրիացի ճարտարապետներ Կատեգորիա:Ավստրիացի ճարտարագետներ Կատեգորիա:Ճարտարապետություն Կատեգորիա:Ավստրիացի քանդակագործներ Կատեգորիա:Զալցբուրգի շենքեր և կառույցներ Կատեգորիա:Ավստրիացի նկարիչներ
(4367) Միչ
(4367) Միչ (Meech), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,880379 ա. մ., առավելագույնը մոտենում է 2,2079 ա. մ. հեռավորության վրա և հեռանում 3,5529 ա. մ. ։ Արեգակի շուրջ մեկ ամբողջական պտույտ է կատարում 1785,55 երկրային օրվա ընթացքում, իր ուղեծրով շարժվելով միջինում 0,201618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,12° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զախոլին
Զախոլին (Захолынь), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Ագունտեր
Ագունտեր, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից ոչ հեռու։
Բնակիչները զբաղվում էին անասնապահությամբ ։
Ծանոթագրություններ
Կատեգորիա:Արևելյան Հայաստանի գյուղեր
Շրուբկով
Շրուբկով (Шрубків), գյուղ Ուկրաինայի Խմելնիցկիի մարզի Լետիչևի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Աշոտ Մուրադյան (լուսանկարիչ)
Աշոտ Միհրանի Մուրադյան, հայ լուսանկարիչ։
Կենսագրություն
Աշոտ Մուրադյանը ծնվել է 1963 թվականին, Երևանում։
Լուսանկարչական գործունեությունը սկսել է 1980-ականների կեսերին։ Կարճ ժամանակահատված աշխատել է «Երևան» հեռուստաֆիլմերի ստուդիայում։ 1990 թվականին ավարտել է Երևանի Խաչատուր Աբովյանի անվան մանկավարժական ինստիտուտի կինո-ֆոտո բաժինը։ 1990-ական թվականներին լուսանկարչություն է դասավանդել Գեղագիտական դաստիարակության հանրապետական կենտրոնում։ Հետագայում հիմնել է «Կոլլաժ» հրատարակչությունը։ 1980-ականներից Մուրադյանը թղթակցել է Հայաստանյան տարբեր պարբերականներին և թերթերին։ Մուրադյանի աշխատանքներն առանձնանում են ծանրակշիռ սիմվոլիզմով, ձգտում են դեպի ցայտուն արտաքին էֆեկտներ ։
Հայաստանի անկախացումից հետո զբաղվել է վավերագրական աշխատանքներով՝ ներկայացնելով Արցախյան պատերազմը ներկայացնող լուսանկարների շարքը, որը 2016 թվականին հրատարակվել է «Ճանապարհ դեպի հաղթանակ» խորագրով ֆոտոգրքում։
Արտաքին հղումներ
Կատեգորիա:Հայ լուսանկարիչներ Կատեգորիա:ՀՊՄՀ շրջանավարտներ
Join (SQL)
SQL join օպերանդը համատեղում է տվյալների բազայի սյուները մեկ կամ մի քանի աղյուսակներից ռելացիոն (հարաբերական) տվյալների բազաներում (ՏԲ)։ Դա ստեղծում է հավաքածու, որ կարող է պահպանել որպես նոր աղյուսակ կամ որ օգտագործեք այն։  օպերանդը օգտագործվում է մի կամ մի քանի տվյալների բազաների աղյուսակների ընդհանուր տվյալները միավորելու համար։ ANSI ընկերությունը մատնանշում է SQL ՏԲ-ի   օպերանդի հինգ տեսակ՝ ,  ,  ,   and  : Որպես մասնավոր դեպք կարող է պատահել նաև աղյուսակի   օպերանդով «ինքն իրեն» միանալը։
Ծրագրավորողը հայտարարում է  օպերանդը միանման տողերը միավորելու համար։ Եթե ստեղծված նախատիպը ճիշտ է, ապա համատեղված տողերը կամ պահվում են համապատասխան ֆորմատով, կամ էլ նոր տողի կամ ժամանակավոր աղյուսակի տեսքով։
Աղյուսակների օրինակներ
Ռելացիոն (հարաբերական) ՏԲ-ները սովորաբար կարգավորում են աղյուսակները, այսինքն վերացնում են կրկնօրինակները, երբ տիպերը կապված են լինում մեկը-շատին կապերով։ Օրինակի համար, բաժինը կարող է կապված լինել աշխատակիցների քանակի հետ։ Միավորելով բաժնի և աշխատակիցների առանձին աղյուսակները, կստեղծվի նոր աղյուսակ, որտեղ երկու աղյուսակներից տվյալները արդյունավետորեն համատեղված են։
Միավորման տեսակները բացատրելու համար բերված են օրինակներ երկու աղյուսակներից։ Այս աղյուսակների տողերը ծառայում են միավորման տարբերի տիպերի և միավորման տիպերի բացատրության համար։ Հետևյալ աղյուսակներում  սյունը   աղյուսակից բանալի դաշտ է։
Նշում. Employee աղյուսակում աշխատակից "Williams"ը դեռ ոչ մի բաժնում չի գրանցվել։ Ինչպես նաև ոչ մի աշխատակից չի գրանցվել "Marketing" բաժնում։
Cross join (խաչաձև միավորում)
CROSS JOIN օպերանդը վերադարձնում է աղյուսակում միավորման ժամանակ բաղ թողնված տողերը։ Այլ կերպ ասած, այն ստեղծում է տողեր, որտեղ համատեղվում են արդյունքներ առաջին աղյուսակի յուրաքանչյուր տողի հետ երկրորդ աղյուսակից ։
Պարզ cross join միավորման օրինակ՝
Անիմաստ cross join միավորման օրինակ՝
Սովորաբար օգտագործվում է սերվերի աշխատանքը ստուգելու համար։
Inner join (ներքին միավորում)
Inner join օպերանդը պահանջում է երկու միավորված աղյուսակների յուրաքանչյուր տող ունենա սյունին համապատասխան արժեքներ, այն ընդհանրապես օգտագործվում է հայտերի միավորման ժամանակ, բայց բոլոր իրավիճակներում կիրառվող լավագույն ձևը չէ։ Inner join գործողությունը ստեղծում է նոր աղյուսակ երկու աղյուսակների (A և B) ընդհանուր տվյալները միավորելով։ Երբ ստեղծված նախատիպում արժեքները դատարկ (non-NULL) չեն լինում, այդ դեպքում սյուների արժեքները, որոնք բավարարում են դատարկ չլինելու պահանջին համատեղվում են նոր տողում։
SQL-ին հատուկ է միավորման երկու ձև՝ «պարզ (իմաստալից)» և «անիմաստ»։ «Անիմաստ» միավորումը որ երկար քննարկելու արդյունքն է, չնայած դրան ՏԲ-ն աջակցում է նմանատիպ հարցումներին։
«Պարզ (իմաստալից)» հարցման օրինակ է հետևյալը՝
Այս հարցման օրինակը համարժեք է նախորդին, բայց այս անգամ օգտագործվել է «անիմաստ» հարցում
Վերևում բերված հարցումները միավորում են Employee և Department աղյուսակները օգտագործելով երկու աղյուսակների DepartmentID սյունը։ Այնտեղ, որտեղ այս աղյուսակների DepartmentID դաշտերը համընկնում են, հարցումը միավորում է LastName(անուն), DepartmentID(բաժնի համար) and DepartmentName(բաժնի անուն) սյուները երկու աղյուսակներից մի տողում։ Իսկ որտեղ արդյունքները չեն համապատասխանում ոչ մի արդյունք չի գրանցվում։
Ահա և հարցման արդյունքը՝
Ծրագրավորողները պետք է միավորման ժամանակ հատուկ ուշադրություն դարձնեն այն սյուներին, որոնք դատարկ (NULL) արժեքներ են պարունակում, քանի որ միավորման ժամանակն առաջինը ստուգվում է տողի ոչ դատարկ լինելը, նույնիսկ եթե երկուսն էլ դատարկն են, միավորում չի լինում։ Inner join միավորումը կարող է միայն ապահով օգտագործվել ՏԲ-ի ամբողջականությունը պահպանելու համար կամ երբ միավորված սյուները երաշխավորված են դատարկ լինելուց։ Շատ տրանզակցիոն գործարքներ ռելացիոն բազաներում հիմնված են հատուկ ACID տվյալների թարմացման ստանդարտների ամբողջականությունը պահպանելու վրա։ Ինչևէ տրանզակցիոն ՏԲ-ները սովորաբար նաև ունենում են ցանկալի միավորվող սյուներ, որոնք արժեքները թույլատրվում են լինել NULL: Բազմաթիվ հաշվետու ռելացիոն ՏԲ-ներ և տվյալների պահեստներ ունեն բարձր ապահովվածության աստիճան, որը դժվար կամ նույնիսկ անհնար է դարձնում SQL հարցում կատարողին միավորել կամ փոփոխել դատարկ արժեք ունեցող սյուները։
Ցանկացած տվյալի սյուն, որը կարող է լինել դատարկ(NULL) չպիտի օգտագործվի inner join միավորման ժամանակ որպես հղում, եթե նախատեսվում է դատարկ արժեք ունեցող սյուները վերացնել։ Եթե NULL միավորված սյուները պետք է հեռացվեն արդյունքից, inner join միավորումը կարող է լինել ավելի արագ, քան outer join միավորումը, քանի որ աղյուսակի միավորումը և զտումը տեղի է ունենում քայլ առ քայլ։ Եվ ընդհակառակը, երբեմն կարող է outer join միավորումը լինել ավելի արագ, քան inner join միավորումը, եթե օգտագործվեն ագրեգացված ֆունկցիաներ, օրինակ SQL Where  : SQL Where ֆունկցիան կարող է պատճառ հանդիսանալ, որ ՏԲ-ն անտեսի կապված աղյուսակների ինդեքսները։ ՏԲ-ն կարող է կարդալ և inner join անել ընտրված սյուները երկու աղյուսակներից էլ նախքան զտման համար օգտագործվող տողերի քանակը հաշվելը։
Inner join միավորումը կարելի է դասակարգել որպես equi-joins, որպես natural joins, կամ որպես cross-joins.
Equi-join(հավասար միավորում)
Equi-join միավորումը հատուկ համեմատական տիպ է, որը կիրառվում է միայն հավասարություն ստուգելու և աղյուսակները միավորելու համար։ Օգտագործելով այլ համեմատության օպերատորներ(ինչպես օրինակ ) չի կարելի equi-join կատարել։ ՆԵրքևում ցույց է տրված equi-join միավորման օրինակ՝
Կարող ենք գրել equi-join միավորում, ինչպես գրված է ներքևում՝
Եթե սյուները equi-join միավորման ժամանակ ունեն նույն անունը, ապա SQL-92 ստանդարտը ապահովում է օպտիմալ կիրառվող տարբերակ՝ կատարել նշում , օգտագործելով  կառուցվածքը ։
Ներքևի օրինակում  սյունը կլինի մեկը, քանի որ կան   և   սյուներ։
կառուցվածքը չի աջակցվում by MS SQL Server և Sybase ՏԲ-ների կողմից։
Outer join(արտաքին միավորում)
Միավորված աղյուսակները պահում են յուրաքանչյուր տող նույնիսկ եթե համապատասխանող տող գոյություն չունի։ Outer join միավորումը լինում է left outer join, right outer join, և full outer join, կախված, թե որ աղյուսակի տողերն են պահվում (ձախ, աջ, թե երկուսն էլ)։
Ստանդարտ SQL լեզվում չկան outer join միավորման անիմաստ տիպեր։
Left outer join(ձախ արտաքին միավորում)
Left outer join (կամ պարզ left join) A և B աղյուսակների համար միշտ պարունակում է աջ աղյուսակի(A) բոլոր տողերը, նույնիսկ եթե միավորելու պայմանի մեջ որևէ համապատասխանություն չի գտնում աջ(B) աղյուսակի հետ:Սա նշանակում է, որ եթե  կետով ոչ մի տող չի համապատասխանում   B աղյուսակի տողերի հետ, միավորումը կվերադարձնի արդյունք, բայց B աղյուսակի դատարկ տողերով։ A Left outer join վերադարձնում է inner join միավորման ժամանակ կատարված բոլոր արժեքները գումարած ձախ աղյուսակի այն արժեքները, որոնք աջ աղյուսակի չեն համընկնում, ներառյալ դատարկ արժեք ունեցող սյուները։
Օրինակ, սա թույլ է տալիս գտնել աշխատակցի բաժինը, բայց ցույց է տալիս այն աշխատակիցներին, ովքեր դեռ որևէ բաժնում չեն գրանցված չեն։
Left outer join միավորման օրինակ՝
Այլընտրանքային տարբերակ
Oracle ՏԲ-ն աջակցում է հետևյալ հայտարարված տարբերակին՝ Sybase ՏԲ-ն աջակցում է հետևյալ տարբերակին՝ Microsoft SQL Server-ում այս տարբերակը հայտարարվում է սկսած 2000 թվականից)՝ IBM Informix աջակցում է հետևյալ տարբերակին՝
Right outer join(աջ արտաքին միավորում)
Right outer join (կամ right join) մոտավոր հիշեցնում է left outer join միավորմանը, բացի աղյուսակների մշակումներից հետո նրանց հետ վերադարձմանը։ Ամեն տող աջ աղյուսակից(B) կհայտնվի միացված աղյուսակում գոնե մեկ անգամ։ Եթե ձախ աղյուսակի(A) հետ որևէ համընկնում չկա, ապա աղյուսակում կհայտնվեն դատարկ արժեքներ A աղյուսակի այն տողերի համար, որոնք B աղյուսակում չկան։
Ահա right outer join միավորման օրինակ՝
Right outer join և left outer join միավորումները ֆունկցիոնալորեն համարժեք են։ Որևէ մեկը ֆունկցիոնալությամբ մյուսից առավել չէ, այսինքն մեկը մյուսին կարող է փոխարինել, եթե աղյուսակները տեղերով փոխարինենք։
Full outer join(լրիվ արտաքին միավորում)
Այս միավորումը միավորում է left outer join և right outer join միավորումները։ Եթե արդյունքները չեմ համապատասխանում միավորման ժամանակ, ապա աղյուսակում դատարկ արժեքներ են լրացվում։
Օրինակ սա թույլ է տալիս տեսնել բոլոր այն աշխատակիցներին, ովքեր գրանցված են որևէ բաժնում կամ յուրաքանչյուր բաժին, որ ունի աշխատակից, ինչպես նաև տեսնել այն բաժինը, որը ոչ մի աշխատակից չունի և տեսնել այն աշխատակցին, որը որևէ բաժնում գրանցված չէ։
Full outer join միավորման օրինակ(the   keyword is optional)՝
Որոշ ՏԲ-ներ չեն աջակցում full outer join միավորման ֆունկցիոնալությանը ամբողջապես, բայց դրանք կարող են նմանվել inner join և UNION ALL ընտրությունների օգտագործմանը։ Ահա և օրինակը՝
Self-join (ինքնամիավորում)
Այս տեսակը միավորում է աղյուսակը ինքն իր հետ ։
Օրինակ
Եթե կան երկու առանձին աղյուսակներ աշխատակիցների համար և հարցում, որտեղ անհրաժեշտ են առաջին աղյուսակի այն աշխատակիցները, ովքեր ունեն նույն երկիրը, ինչ որ երկրորդ աղյուսակի աշխատակիցները, սովորական միավորման ժամանակ կարող ենք գտնել այդ հարցի պատասխանը։ Ինչևէ, բոլոր աշխատակիցների տվյալները կպահվեն նոր մեծ աղյուսակում ։
Փոփոխված  աղյուսակը կունենա հետևյալ տեսքը՝
Օրինակի լուծման հարցումը կլինի հետևյալը՝
Արդյունքները՝
Այս օրինակի համար
Այլընտրանքներ
Օuter join միավորման օրինակ է նաև հետևյալը՝
կարող է գրվել նաև՝
Ծանոթագրություններ
Կատեգորիա:Ծրագրավորման լեզուներ
Թոդ շրջան (Կենտուկի)
Թոդ շրջան (Todd County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 974 կմ² է, բնակչությունը՝ 12.460 մարդ (2010 թ. տվյալներով)։ Շրջկենտրոնն է Էլկտոն բնակավայրը։ Կազմավորվել է 1819 թ.։
Աբելյան փողոց (Երևան)
Աբելյան փողոց, փողոց Երևանի Աջափնյակ թաղամասի տարածքում։ Սկիզբն է Կ. Հալաբյան փողոցի 39-41 բնակելի շենքերը, ապա անցնում է Էստոնական փողոցին զուգահեռ և հասնում մինչև Շինարարների փողոցի ։
Թոդ շրջան (Կենտուկի)
Կատեգորիա:Կենտուկիի շրջաններ
Աբելյան փողոց (Երևան)
Անվանման ծագում
Անվանակոչվել է ի պատիվ հայ նշանավոր դերասան ՀԽՍՀ ժողովրդական արտիստ Հովհաննես Հարությունի Աբելյանի ։
Ծանոթագրություններ
Կատեգորիա:Երևանի փողոցներ Կատեգորիա:Աջափնյակ վարչական շրջան
Գևորգ Պարոնյան
Գևորգ Գուրգենի Պարոնյան, հայ նկարիչ, Հայաստանի նկարիչների միության և ԽՍՀՄ նկարիչների միության անդամ ։
Կենսագրություն
Գևորգը ծնվել է 1924 թվին մարտի 24-ին Գորիս քաղաքում։ 1943 թվականին ավարտել է Փանոս Թերլեմեզյանի անվան ուսումնարանը, 1954 թվականին՝ Երևանի պետական գեղարվեստաթատերական ինստիտուտի կերպարվեստի բաժինը ։ Մասնակցել է Հայրենական մեծ պատերազմին։ Պատերազմի ավարտից հետո վերադարձել է հայրենի քաղաք, որպես գլխավոր նկարիչ աշխատանքի է անցել Գորիսի Վ․ Վաղարշյանի անվան պետական դրամատիկական թատրոնում ։
Պարոնյանը զբաղվել է նաև մանկավարժական գործունեությամբ։ Նրա շնորհիվ 1975 թվականին Գորիսում բացվել մանկական գեղարվեստական դաստիարակության դպրոց, որտեղ երկար տարիներ եղել է տնօրեն, ունեցել բազմաթիվ սաներ, նրանցից շատերը դարձել են հայտնի նկարիչներ, ճարտարապետներ։ Աշխատանքին զուգընթաց ստեղծագործել է։
Ցուցահանդեսներ է ունեցել Երևանում, Զանգեզուրում, Արցախում և այլ քաղաքներում ։
Մահացել է 1996 թվականի հունիսի 3-ին Գորիսում ։
Արտաքին հղումներ
Կատեգորիա:Հայ նկարիչներ Կատեգորիա:ԽՍՀՄ նկարիչների միության անդամներ Կատեգորիա:Հայաստանի նկարիչների միության անդամներ
Թեքքե (Չարշամբայի գավառ)
Թեքքե , գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Ռյու դե Մա
Ռյու դե Մա (Rupt de Mad), գետ Ֆրանսիայի հյուսիս-արևելքում, Լոթարինգիա նահանգում, Մոզել գետի ձախ վտակը։ Մոզել գետ է թափվում Առնավիլի մոտ։
Աշխարհագրություն
Ակունքը գտնվում է Ժեվիլի մոտ, Տուլից 17 կմ. հյուսիս-արևմուտք։ Մոզելի ձախ վտակն է։ գետի երկարությունը կազմում է մոտ 54,6 կմ, ավազանի մակերեսը՝ 385 կմ²։ Ջրի միջին ծախսը՝ 3,65 մ³/վ։ Վտակը՝ Մադին, որը դուրս է գալիս Մադին լճից։
Բնակավայրեր
Գետը հոսում է Լոթարինգիայի երկու դեպարտամենտներով՝ Մյոզ և Մյորթ և Մոզել
Հղումներ
Fiche cours d'eau Գետի բնութագիրը
Կասաբլանկա (այլ կիրառումներ)
Կասաբլանկա (casa — տուն + blanca — սպիտակ).
Նովի Սվետ (գյուղ, Սերեդինա-Բուդայի շրջան)
Նովի Սվետ (Новий Світ), գյուղ Ուկրաինայի Սումիի մարզի Սերեդինա-Բուդայի շրջանում։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Ագուրա
Ագուրա, գյուղ Արևմտյան Հայաստանում։ Գտնվում էր Ճորոխի վտակ Աջարայի հովտում ։
Բնակչության մասին տեղեկություններ հայտնի չեն։
Ծանոթագրություններ
Կատեգորիա:Արևմտյան Հայաստանի գյուղեր
Թրիգ շրջան (Կենտուկի)
Թրիգ շրջան (Trigg County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.147 կմ² է, բնակչությունը՝ 14.339 մարդ (2010 թ. տվյալներով)։ Շրջկենտրոնն է Քադիս բնակավայրը։ Կազմավորվել է 1820 թ.։
Կատեգորիա:Կենտուկիի շրջաններ
Մոսկացանո
Մոսկացանո  (Moscazzano ), կոմունա Իտալիայում։ Գտնվում է Լոմբարդիա մարզի Կրեմոնա գավառում ։ Բնակչությունը կազմում է 785 մարդ (2008 թվական), բնակչության խտությունը 112 մարդ/կմ² է։ Զբաղեցնում է 7 կմ² մակերես։ Փոստային ինդեքս՝ 26010, հեռախոսային կոդ՝ 0373: Քաղաքի հովանավոր պաշտպանը համարվում է Սուրբ Պետրոսը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Զակլինե (գյուղ, Ռամեշկովսկի շրջան)
Զակլինե (Заклинье), գյուղ Ռուսաստանի Տվերի մարզի Ռամեշկովսկի շրջանի կազմում։
Բնակչությունը 2008 թվականին գրանցված տվյալներով կազմում էր 220 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Ռամեշկովսկի շրջանի բնակավայրեր
Լաս Նավաս դե լա Կոնսեպսյոն
Լաս Նավաս դե լա Կոնսեպսյոն (իսպ.՝ Las Navas de la Concepción), մունիցիպալիտետ Իսպանիայում` Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Նորտե դե Սևիլյա շրջանում։ Զբաղեցնում է 63 կմ2 տարածք։ Բնակչությունը` 1743 մարդ (2010 թվականի տվյալներով)։ Գտնվում է պրովինցիայի վարչական կենտրոնից 99 կմ հեռավորության վրա։
Արտաքին հղումներ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Քորի Բրոքքեն
Քորի Բրոքքեն (հոլանդերեն՝ Corry Brokken, ), հոլանդացի երգչուհի, երկրորդ Եվրատեսիլ 1957 երգի մրցույթի հաղթող։ Նա հաղթել է, ներկայացնելով «Net Als Toen» («Առաջվա պես») երգը։
Ծանոթագրություններ
Կատեգորիա:Բրեդա քաղաքում ծնվածներ Կատեգորիա:Եվրատեսիլ 1956 երգի մրցույթի մասնակիցներ Կատեգորիա:Եվրատեսիլ 1957 երգի մրցույթի մասնակիցներ Կատեգորիա:Եվրատեսիլ երգի մրցույթի հաղթողներ Կատեգորիա:Նիդերլանդների մասնակիցները Եվրատեսիլ երգի մրցույթում Կատեգորիա:1932 ծնունդներ Կատեգորիա:Դեկտեմբերի 3 ծնունդներ Կատեգորիա:Հոլանդացի երգչուհիներ
Չապլյա (գյուղ, Լետիչևի շրջան)
Չապլյա (Чапля), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Չապլյա գյուղում բնակվում էր 276 մարդ։ Բնակավայրը զբաղեցնում է 1359 կմ² տարածք։ Բնակչության խտությունը կազմում էր 203,09 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Թյոնգել
Թյոնգել, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Էմիլ Պիկար
Էմիլ Պիկար (Charles Émile Picard, ), ֆրանսիացի մաթեմատիկոս, Փարիզի Գիտությունների Ակադեմիա (1889) և ֆրանսիական ակադեմիայի (1924) անդամ։ Ավարտել է Բարձրագույն նորմալ դպրոցը (1877)․ 1881 թվականից՝ նույն դպրոցի, իսկ 1886 թվականից՝ Փարիզի համալսարանի պրոֆեսոր։ Հիմնական աշխատանքները վերաբերում են դիֆերենցիալ հավասարումների տեսությանը, մասնավորաբար դիֆերենցիալ հավասարումների եզակի կետերի, ասիմպտոտական լուծումների ուսումնասիրությանը։ Կոմպլեքս փոփոխականի ֆունկցիաների տեսության մեջ ստացել է մի կարևոր արդյունք, որը հայտնի է «Պիկարի թեորեմ» անունով։
Ծանոթագրություններ
Կատեգորիա:Ֆրանսիացի մաթեմատիկոսներ Կատեգորիա:1856 ծնունդներ Կատեգորիա:1941 մահեր Կատեգորիա:Փարիզ քաղաքում ծնվածներ Կատեգորիա:Մաթեմատիկոսներ այբբենական կարգով Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Փարիզի համալսարանի շրջանավարտներ Կատեգորիա:Ֆրանսիական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ
Յագի-Ուդա անտենա
Այն համակարգերը, որոնցում գրգռող դաշտի կամ հոսանքի բաշխվածությունը նկարագրվում է վազող ալիքի օրենքով, անվանում են վազող ալիքի անտենաներ (ՎԱԱ)։ Վազող ալիքի անտենաների դասին են պատկանում ուղղորդված, դիէլեկտրիկ, պարուրաձև և այլ անտենաներ։
Պատմություն
Յգի-Ուդա անտենան ստեղծվել է Շինտարո Ուդայի կողմից, ով սովորել էր Տոհոկուի Կայսերական համալսարանաում։ Իրեն օգնել է Հիդեցու Յագին նույն համալսարանից։ Յագին և Ուդան տպագրել են իրենց առաջին հաշվետվությունը ուղղորդված անտենայի մասին։ Յագին ցույց տվեց իր գաղափարը, բայց ինժեներական բարդությունները շատ ավելի խորն էին։ Յագին իր անտենայի մասին առաջին անգլալեզու տպագրությունը արել է 1928 թվականին Ճապոնիայում։ Եվ այդպես իր և ընկերոջ անունը ամրագրվեց այդ անտենայի վրա։ Այս անտենան շատ էին օգտագործում երկրորդ համաշխարհային պատերազմի ժամանակ, որովհետև այն շատ պարզ էր։ Չնայած նրան, որ այն հայտնագործվել էր Ճապոնիայում, շատ ճապոնացիներ ընդհանրապես դրա մասին գաղափար չունեին մինչև պատերազմի վերջին տարիները։ Սինգապուրի ճակատամարտի ժամանակ նրանք դրա մասին տեղեկացան։
Երկրորդ համաշխարհայինից հետո հեռուստացույցը, որ նոր էր հայտնաբերվել Յագի-Ուդա անտենան օգտագործվում էր որպես տանիքի վրա դնելու անտենա ու երկար ժամանակ մինչև 1960 թվականը այն միակն էր, որ նորմալ ընդունիչ էր հանդիսանում։
Ընդհանուր տեսություն
Ինչպես երևում է վերը ասվածից, երկու վիբրատորներից (ակտիվ և պասիվ) կազմված համակարգի համար անհրաժեշտ է հոսանքի փուլային շեղում ռեֆլեկտորում նրա դիմադրության ինդուկտիվ բնույթի շնորհիվ, որին հասնում են ռեֆլեկտորի համապատասխան երկարացմամբ։ Այս նույն պատճառով պասիվ ուղղորդվչի դիմադրությունը պետք է ունենա ունակային բնույթ, որի համար ուղղորդիչների երկարությունը վերցվում է ավելի փոքր, քան ռեզոնանսայինը։
Ճիշտ կարգաբերման համար անհրաժեշտ է երկարության փոփոխության կախվածությունը վիբրատորի հաստությունից։ Ինչքան հաստ է վիբրատորը, այնքան փոքր է նրա ալիքային դիմադրությունը և պետք է ավելի շատ փոփոխել վիբրատորի երկարությունը անհրաժեշտ կարգաբերման հասնելու համար։ Բազմավիբրատորային ուղղորդչային անտենայի պարամետրերը տեսական եղանակով որոշելը շատ բարդ խնդիր է։ Օրինակ, անտենայի վիբրատորում հոսանքներն որոշելու համար անհրաժեշտ է լուծել N հավասարումներից կազմված համակարգ, որտեղ N վիբրատորների քանակն է։ Բացի դրանից, ճիշտ կարգաբերման համար անհրաժեշտ վիբրատորի երկարությունը զգալիորեն տարբերվում է ալիքի երկարության կեսից։ Դրա համար այսպիսի վիբրատորների փոխադարձ դիմադրությունների որոշումը նույնպես դժվար խնդիր է։ Այդ պատճառով բազմավիբրատոր ուղղորդչային անտենաների պարամետրերի որոշումը և դրանց մշակումը կատարվում է հիմնականում փորձնական եղանակով։
Հատկություններ
Ուղղորդչային անտենայի հիմնական առավելությունը համեմատաբար պարզ կառուցվածքն է։ Անտենայի թերություններից է, որ պահանջվում է ստույգ կարգաբերում և նեղշերտ է (պահպանում է իր պարամետրերը միայն հաճախականության նեղ շերտում, որը չափվում է միավոր տոկոսներով)։ Անտենան պիտանի չէ ուղղվածության դիագրամ ստեղծելու, որի գլխավոր թերթիկի լայնությունը 15...20° փոքր է։
Կառուցվածք
Ուղղորդչային անտենան, որը երբեմն անվանում են «ալիքային ուղի», ունի ավելի հասարակ կառուցվածք։ Այդպիսի անտենան զուգահեռ վիբրատորների շարք է, յուրաքանչյուրի երկարությունը մոտավորապես հավասար է կիսալիքի։ Վիբրատորները տեղադրված են իրարից λ/4 հեռավորության վրա։ Վիբրատորներից մեկը սնվում է գեներատորից և կոչվում է ակտիվ։ Մնացած վիբրատորները գրգռվում են էլեկտրամագնիսական դաշտով և կոչվում են պասիվ։ Ռեֆլեկտորը և ուղղորդիչը գտնվում են ակտիվ վիբրատորի հետ նույն հորիզոնական հարթությունւմ բայց տարբեր կողմերում։ Այդ սիստեմը ապահովում է ճառագայթում ուղղված ռեֆլեկտորներից ուղղորդիչներին։ Բոլոր վիբրատորները գտնվում են իրարից հստակ տարածության վրա։ Ողղորդված անտենաները լայն տարածում են գտել մետրային և դեցիմետրային ալիքների դիապազոնում։
Օգտագործում
Իրենց լայն տարածմանը նպաստում են բարձր հզորությունը ճիշտ ուղվածությունը, պարզությունը և թեթև քաշը։
Աղբյուրներ
Կատեգորիա:Անտենաներ Կատեգորիա:Ճապոնական հայտնագործություններ
Թրիմբլ շրջան (Կենտուկի)
Թրիմբլ շրջան (Trimble County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 386 կմ² է, բնակչությունը՝ 8.809 մարդ (2010 թ. տվյալներով)։ Շրջկենտրոնն է Բեդֆորդ բնակավայրը։ Կազմավորվել է 1837 թ.։
Կատեգորիա:Կենտուկիի շրջաններ
Պաշեչկինո
Պաշեչկինո (Пашечкино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմել է 5 մարդ։
Գյուղը գտնվում է շրջանի հյուսիս-արևելյան մասում, Նովոդուգինից 12 կմ հյուսիս-արևմուտք, P134 «Հին Սմոլենսկայա ճանապարհ» մայրուղուց՝ Սմոլենսկ - Դորոգոբուժ - Վյազմա - Զուբցով, 9 կմ արևմուտք, Ամչասնա գետի ափին։ Նովոդուգինո երկաթուղային կայարանը գտնվում է գյուղից 14 կմ հյուսիս-արևելք՝ Վյազմա-Ռժև գծի վրա։
Պատմություն
Հայրենական մեծ պատերազմի ժամանակ գյուղը 1941 թվականի հոկտեմբերին գրավվել է նացիստական զորքերի կողմից, ազատագրվել է 1943 թվականի մարտին ։
Մաքս Այրոնս
Մաքսիմիլիան Պո Դիառմիդ «Մաքս» Այրոնս (Maximilian Paul «Max» Diarmuid, ), անգլիացի դերասան, առավել հայտնի է իր Հենրիի դերով «Կարմիր գլխարկը» ֆիլմի թրիլլերով, Ջարեդա Հոյի դերով «Հյուրը» ֆիլմում, նաև Էդվարդ IV-ի դերով «Սպիտակ թագուհին» հեռուստասերիալում և այլն։
Կենսագրություն
Մաքս Այրոնը ծնվել է Լոնդոնում՝ իռլանդուհի դերասան Շինեյդ Կյուսակի և Ջերմի Այրոնսի ընտանիքում։ Մաքսը հայտնի դերասան Սիրիլա Կյուսակի թոռն է ։
Սովորել է Օքսֆորդի Dragon School դպրոցում ։ Արձակուրդները անցկացրել է Իռլանդական Կորկ կոմսությունում, որտեղ տեղակայված է Այրոնների ընտանեկան ամրոցը։ Հետագայում տեղափոխվել է Դորսետշիր և ակտիվորեն զբաղվել սպորտով, խաղացել է ռեգբի, երկու և կես տարի զբաղվել է թիավարությամբ։ 2008 թվականին ավարտել է Հիլդոհոլյան երաժշտական դպրոցը։
Զուգահեռ ուսմանը հաճախել է թատերական խմբակների, զբաղվել մոդելությամբ և նկարահանվել կինոյում։ 2006 թվականին Մաքսի նկարը շատ պատահական նկատում է Մարիո Տեստինիոն, որի շնորհիվ Մաքսը հայտնվում է Burberry և այլ խոշոր հիմնարկների գովազդներում։
2011 թվականին խաղացել է Քեթրին Հարդվիկի նկարահանած «Կարմիր գլխարկը» ֆիլմում։
2013 թվականին նկարահանվել է «Սպիտակ թագուհին» հեռուստասերիալում, որը նկարահանվել է Ֆիլիպպա Գրեգորիի գրքի մոտիվներով։ Գիրքը հանդիսանում է «Զարմիկների պատերազմը» գրքի առաջին մասը։ Սերիալի սյուժեն հիմնականում մի քանի գրքերի սյուժե է, որը ներկայացնում է երեք վեպերի ադապտացման՝ «Սպիտակ թագուհին», «Կարմիր Թագուհին» և «Թագավորի աղջիկը»։ 2014 թվականին դուրս է եկել երկու ֆիլմ Մաքսի մասնակցությամբ՝ «Կինը ոսկու մեջ» (Woman In Gold) և «Ցուցարարների ակումբը» (The Riot Club)։
Արտաքին հղումներ
Կատեգորիա:Անգլիացի դերասաններ Կատեգորիա:Հեռուստատեսային դերասաններ Կատեգորիա:Անգլիացի մոդելներ Կատեգորիա:Անգլիացի կինոդերասաններ Կատեգորիա:Թատրոնի դերասաններ
(4368) Ֆիլլմոր
(4368) Ֆիլլմոր (Pillmore), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 3,190625 ա. մ., առավելագույնը մոտենում է 3,1321 ա. մ. հեռավորության վրա և հեռանում 3,2491 ա. մ. ։ Արեգակի շուրջ մեկ ամբողջական պտույտ է կատարում 2081,67 երկրային օրվա ընթացքում, իր ուղեծրով շարժվելով միջինում 0,172938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,95° անկյուն։
Ֆիլլմոր աստերոիդը պատկանում է Ալաուդայի աստերոիդների ընտանիքը, որը տեղաբաշխված է հիմնական աստերոիդների գոտում։
Արտաքին հղումներ
Կատեգորիա:Ալաուդայի ընտանիքի աստերոիդներ Կատեգորիա:1981 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լան Պին
Լան Պին, նաև հայտնի է որպես Ջենի Լան Պին, չինացի վոլեյբոլիստ և վոլեյբոլի մարզիչ, օլիմպիական չեմպիոն։ 2002 թվականին դարձել է Մասաչուսեթս նահանգի Հոլյոկ քաղաքի վոլեյբոլի փառքի սրահի անդամ ։ Վոլեյբոլի պատմության մեջ առաջին մարդը, որը հաղթել է Օլիմպիական խաղերում որպես խաղացող (1984) և որպես մարզիչ (2016) ։
Լան Պինը եղել է 2020 թվականի Leap կենսագրական ֆիլմի կին գլխավոր դերակատարը ։ Մարմնավորել է դերասանուհի Գոն Լիին ։
Կենսագրություն
Լան Պինն սկսել է վոլեյբոլ խաղալ 1973 թվականի ապրիլին Պեկինի աշխատավորական գիմնազիայի մարզադպրոցում։ 1976 թվականին ընդգրկվել է Պեկինի թիմում, որի կազմում խաղացել է մինչև 1986 թվականը։
Լան Պինն իր նորամուտն ազգային հավաքականում նշել է 1978 թվականին 18 տարեկանում։ Միջազգային ասպարեզում նրա առաջին հաջողությունը եղել է 1978 թվականի Ասիական խաղերի արծաթե մեդալը, իսկ հաջորդ տարի Լան Պինը դարձել է Ասիայի չեմպիոն։
Որպես Չինաստանի հավաքականի ավագ՝ Լան Պինը 1984 թվականին հաղթանակ է տարել Օլիմպիական խաղերում և ճանաչվել Օլիմպիական խաղերի վոլեյբոլի մրցաշարի լավագույն խաղացող։ 1985 թվականին մարզիկը երկրորդ անգամ նվաճել է աշխարհի գավաթը՝ կրկին ստանալով ամենաթանկարժեք խաղացողի մրցանակը։
1987 թվականին Լան Պինը մեկնել է ԱՄՆ, որտեղ ընդունվել է Նյու Մեքսիկո համալսարան, ինչպես նաև նշանակվել է ուսանողական վոլեյբոլի թիմի մարզչի օգնական։ 1989 թվականին նա վերսկսել է իր խաղային կարիերան Իտալիայում և «Մոդենայի» կազմի հետ նվաճել երկրի գավաթը։ 1990 թվականին տնային աշխարհի առաջնությունում Լան Պինը կրկին խաղացել է Չինաստանի ազգային հավաքականում և նրա հետ նվաճել արծաթե մեդալներ, որից հետո նա վերադարձել է Նյու Մեքսիկո և շարունակել մարզչական աշխատանքը համալսարանի թիմում։ 1993-1995 թվականներին եղել է Ճապոնիայի «Յաոհան» թիմի գլխավոր մարզիչը։
1995 թվականին Լան Պինը դարձել է առաջին կինը, որը գլխավորել է Չինաստանի կանանց հավաքականը։ Նույն թվականին նրա խաղացողները Աշխարհի գավաթում դարձել են երրորդ, իսկ հաջորդ տարի Ատլանտայի խաղերում նրանք նվաճել են արծաթե մեդալներ՝ եզրափակչում պարտվելով կուբացիներին 1:3 հաշվով։ 1996 թվականին Լան Պինը ճանաչվել է Վոլեյբոլի միջազգային ֆեդերացիայի տարվա լավագույն մարզիչ ։ 1998 թվականին աշխարհի առաջնությունից հետո, որում չինուհիները դարձել են փոխչեմպիոններ, Լան Պինն առողջական խնդիրների պատճառով թողել է գլխավոր մարզչի պաշտոնը։
1999-2005 թվականներին Լան Պինը մարզչական կարիերան շարունակել է Իտալիայում, որտեղ աշխատել է երեք թիմերի հետ՝ Մոդենայից (մինչև 2002 թվականը), Նովարայից (2002-2004 թվական) և Էզիից (2005 թվական)։ «Մոդենայի» հետ չինուհին նվաճել է Եվրոպայի վոլեյբոլի կոնֆեդերացիայի չեմպիոնների լիգան, Եվրոպայի վոլեյբոլի կոնֆեդերացիայի գավաթը, առաջնությունը և Իտալիայի գավաթը։ Մյուս երկու թիմերը հաղթանակներ են տարել Իտալիայի գավաթում, իսկ ազգային առաջնությունում՝ արծաթե։
2005 թվականին Լան Պինը գլխավորել է ԱՄՆ-ի ազգային հավաքականը։ Լանը թիմին ուղղորդել է 2008 թվականի Օլիմպիական խաղերին, որտեղ ԱՄՆ-ի հավաքականը իր հայրենի երկրում հանդիպել է Չինաստանի հետ։ ԱՄՆ-ի հավաքականը 3-2 հաշվով հաղթել է Չինաստանին։ Այնուհետև հանդիպմանը ներկա են եղել Չինաստանի և ԱՄՆ նախագահներ Հու Ձինտաոն և Ջորջ Բուշը ։ Խաղը միայն Չինաստանում հավաքել է 250 միլիոն հեռուստադիտող։ Թիմը նվաճել է արծաթե մեդալ՝ եզրափակչում 3-1 հաշվով պարտվելով Բրազիլիային։ Լենը թույլ է տվել, որ իր պայմանագիրը ավարտվի նույն տարում, պատճառաբանելով, որ նա ցանկանում է մարզել ակումբ, որպեսզի ավելի շատ ժամանակ անցկացնի իր ընտանիքի հետ ։ 2013 թվականին նա երկրորդ անգամ դարձել է Չինաստանի վոլեյբոլի կանանց ազգային հավաքականի գլխավոր մարզիչը և 2015 թվականին Ճապոնիայի աշխարհի գավաթի հաղթողը ։
2008-2009 թվականներին Լան Պինն աշխատել է Թուրքիայում՝ որպես Անկարայի «ԹուրքՏելեկոմ» թիմի գլխավոր մարզիչ։ 2009 թվականին վերադարձել է Չինաստան և նշանակվել «Գուանդուն Էվերգրենդ» թիմի մարզիչ, որի հետ նա նվաճել է Ասիայի ակումբային առաջնությունը և 2013 թվականին Աշխարհի ակումբային առաջնության բրոնզե մեդալը։
2017 թվականի հունվարին Լան Պինը ոտքի վիրահատության է ենթարկվել և հեռացել Չինաստանի հավաքականի մարզչի պաշտոնից։ Նույն թվականի ապրիլին նշանակվել է ազգային հավաքականի գլխավոր մարզիչ ։ 2018 թվականից կրկին դարձել է Չինաստանի հավաքականի գլխավոր մարզիչը։
2002 թվականի հոկտեմբերի 18-ին Լան Պինն ընդունվել է վոլեյբոլի փառքի սրահ ։
Անձնական կյանք
Լան Պինի ամուսինը 1986-1995 թվականներին եղել է Չինաստանի հանդբոլի հավաքականի նախկին խաղացող Բայ Ֆանը։ 1992 թվականին զույգն ուներ դուստր՝ Բայ Լանը (Լիդիա Բայ Լան), որը Սթենֆորդի համալսարանի վոլեյբոլի թիմի նախկին անդամ էր (ԱՄՆ) ։
2016 թվականի հունվարին Լան Պինն ամուսնացել է ՉԺՀ-ի Հասարակական գիտությունների ակադեմիայի պրոֆեսոր Վան Յուչենի հետ ։
Մխիթարյան միաբանության կրթական հաստատություններ
Մխիթարյան վարժարաններ, Մխիթարյան միաբանության հիմնած հայկական դպրոցներ։ Մինչև Մխիթարյան միաբանության ստեղծումը (1701) նրա հիմնադիր Մխիթար Սեբաստացին դպրոցներ է բացել Կարինի Կարմիր վանքում (1698), Կ․ Պոլսի Ղալաթիա թաղամասում (1700)։ 1717-ին Սուրբ Ղազար տեղափոխված միաբանությունը վանքին կից հիմնել է ճեմարան (ակադեմիա), որը հետագայում դարձել է ճանաչված ուսումնագիտական կենտրոն։ Այստեղ հայերենին, արևելյան լեզուներին և մշակույթին ծանոթացել են Եվրոպայի բազմաթիվ մտավորականներ (Բայրոն, Բրեյնդ, Ստենդալ, Դիարիխ, Պետերման և ուրիշներ)։ XIX դ․ Մխիթարյան միաբանությունը Կ․ Պոլսում ուներ 6 նախակրթարան։ Իրենց երկարատև գործունեությամբ առանձնանում են Մագըզ Աղաճի (1847), Քաղկեդոնի (1870) նախակրթարանները։ Վիեննի Մխիթարյանները Կ․ Պոլսի ֆրանցիսկյան վանքին կից հիմնել են դպրոց (1830), որը 1857-ին տեղափոխվել է Բանկալթիի թաղամասը։ Դպրոցներ են հիմնել Հունգարիայի հայ գաղթավայրերում՝ Վարատինում (1749), Սիռվիզում (1797), Եղիսաբեթուպոլսում (1746, ծրագիրն ու կանոնադրությունը 1790-ին կազմել է Միքայել Չամչյանը), նաև Պարտիզակում (1883), Նիկոմիդիայում (1887), Սավորայում (1885), Ղարասու Բազարում (1825), Տրապիզոնում (1817), Միմֆերոպոլում (1862), Ախալցխայում (1831), Մուշում (1892), Մերդինում (1911), Խարբերդում (1912), Քավթառլու գյուղում (1880, այժմ՝ Փանիկ, Արթիկի շրջան)։ Դպրոցական գործի ղեկավարման մեջ միասնականություն հաստատելու նպատակով միաբանությունը կազմել է (1843) Խնամակալից ժողով՝ Ս․ Թեոդորյանի և Ռ․ Թրյանի գլխավորությամբ։ Մինչև առաջին համաշխարհային պատերազմը Վիեննայի Մխիթարյաններն ունեցել են 26 դպրոց։ 1918-ին Կ․ Պոլսի Շիշլի թաղամասում հիմնվել է որբանոց-դպրոց, որը 1921-ին տեղափոխվել է Գատը գյուղը, 1922-ին՝ Իտալիայի Ֆիեսո գյուղը, ապա՝ Միլան։ 1936-ին նոր դպրոցներ են հիմնվել Ալեքսանդրիայում, Հալեպում (վերջինս՝ լիցեյի ծրագրով)։ Վենետիկի Մխիթարյանների տնօրինության տակ այժմ գործում են Սամվել-Մուրադյան վարժարանը (Ֆրանսիա), Մուրատ-Ռափայելյան վարժարանը (Իտալիա), Բուենոս Այրեսի և Հալեպի Մխիթարյան վարժարանները։ Միաբանությունն ունի նաև երկու ընծայարան՝ Բեյրութում և Սուրբ Ղազարում։ Առանձին ընծայարաններ ունեն նաև Վիեննայի միաբանները, որոնց հովանավորությամբ Կ․ Պոլսում գործում է Բանկալթիի լիցեյը։ Ա․Իգնատյան
Կատեգորիա:Մխիթարյան միաբանություն Կատեգորիա:Նոր շրջանի հայկական դպրոցներ Կատեգորիա:Նորագույն շրջանի հայկական դպրոցներ Կատեգորիա:Մխիթարյան միաբանության կրթական հաստատություններ
Յաշար Քուրթ
Ծանոթագրություններ
Կատեգորիա:Ծագումով հայ երաժիշտներ Կատեգորիա:Թուրքահայ ռոք երաժիշտներ Կատեգորիա:Թուրքահայ երգիչներ Կատեգորիա:Թուրքահայ կոմպոզիտորներ
Ագուրեն
Ագուրեն, գյուղ Արևմտյան Հայաստանում, Էրզրումի վիլայեթի Էրզրումի գավառում, Էրզրում քաղաքից 17 կմ արևմուտք։ Գտնվում էր հարթավայրում ։
Ծանոթագրություններ
Կատեգորիա:Արևմտյան Հայաստանի գյուղեր
Զակուպ (գյուղ, Դուխովշչինսկի շրջան)
Զակուպ (Закуп), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Սորեզինա
Սորեզինա (Soresina), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 8928 մարդ, խտությունը կազմում է 309 մարդ/կմ²։ Տարածքը գրավում է 28 կմ²։ Էլեկտրոնային փոստ - 26015, հեռախոսային կոդ - 0374։
Ծանոթագրություններ
Կատեգորիա:Իտալիայի բնակավայրեր
Օխնովկա
Օխնովկա (Охнівка), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1580 թվականին։
2001 թվականի տվյալներով Օխնովկա գյուղում բնակվում էր 373 մարդ։ Բնակավայրը զբաղեցնում է 1,33 կմ² տարածք։ Բնակչության խտությունը կազմում էր 280,45 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1580 թվականին հիմնադրված բնակավայրեր
Ապարան
Անվանում
Նախկինում ունեցել է Աբարան, Աբարան Վերին, Բաշ Աբարան, Բաշ Ապարան, Փարազնակերտ, Քասախ, Քասաղ անվանումները։ Ապարանը հնում կոչվել է Քասաղ, առաջին անգամ հիշատակել է Պտղոմեոսը՝ 2-րդ դարում Casala ձևով։
10-րդ դարում Քասաղը սկսում են անվանել Ապարան, այսինքն՝ պալատ։ Քասաղն՝ Ապարան անունը ստացել է այն բանից հետո, երբ Մոկաց Ապարանք գյուղի Ապարանից Սուրբ Խաչ վանքի մասունքը տեղափոխվում է այստեղ։ Ըստ ավանդության՝ Ապարան անվանումը պայմանավորված է լուսե կանթեղով, որն առանց պարանի կախված է եղել երկնքից։ Այստեղից էլ առաջացել է Անպարան անվանումը, որը հետագայում հնչյունափոխվելով դարձել է Ապարան։ Թեև նույնիսկ 18-րդ դարում Զաքարիա Քանաքեռցի պատմիչը օգտագործել է Քասաղ տեղանունը։ 18-րդ դարից մինչև 1935 թվականը կրել է Բաշ-Աբարան անունը։ Ապարան է վերանվանվել 1935 թվականին։
Կլիմա
Կլիման բարեխառն լեռնային է։ Ձմեռները տևական են՝ ցուրտ, հաստատուն ձնածածկույթով։ Ամառները տաք են՝ համեմատաբար խոնավ։ Հուլիսյան միջին ջերմաստիճանը տատանվում է պլյուս 17-18 աստիճանների, իսկ հունվարյանը՝ մինուս 6-8 աստիճանների միջև ըստ Ցելսիուսի սանղակի։
Մթնոլորտային տարեկան տեղումների քանակը կազմում է 450-600 միլիմետր։ Բնական լանդշաֆտները սևահողային տափաստաններ են ։
Պատմություն
Քասաղը (Ապարանը) եղել է պատմական Հայաստանի Նիգ գավառի կենտրոնը՝ Գնթունյաց նախարարական տան նստավայրը, որտեղ 4-րդ դարում նրանք կառուցել են մինչ այժմ կանգուն և գործող Քասախի բազիլիկը։
Բաշ-Աբարանում 1918 թվականին Ապարանի բնակիչները հերոսական ճակատամարտ են տվել Ալեքսանդրապոլից Երևան շարժվող թուրք զավթիչներին, այդպիսով կասեցնելով թուրքական զորքի առաջընթացը։ Ամեն տարի մայիսի 28-ին մեծ տոնակատարությամբ նշվում է Բաշ Ապարանի հերոսամարտի տարելիցը։
Բնակավայրը մինչև 1995 թվականը եղել է քաղաքատիպ ավան և Ապարանի վարչական շրջանի կենտրոնը, 1995 թվականին վարչատարածքային ռեֆորմից հետո դարձել է քաղաք։
2017 թվականի նոյեմբերին կազմավորվել է Ապարան խոշորացված համայնքը, որն ունի վարչական 21 տարածք։
Բնակչություն
Առաջին համաշխարհային պատերազմի տարիներին (1914-1918) Ապարանում վերաբնակեցվել են Վանից, Մուշից, Ալաշկերտից, Էրզրումից և Խոյից գաղթած մեծ թվով բնակիչներ։ Բնակչության ազգային կազմում մեծամասնություն են կազմում հայերը, կան նաև եզդիներ։
2022 թվականի հունվարի 1-ի դրությամբ Ապարան քաղաքի մշտական բնակչության թվաքանակը կազմել է 5 873 մարդ ։
Ապարանն ունի 3 դպրոց, մեկ երաժշտական դպրոց, մշակույթի տուն, գրադարաններ, հիվանդանոց, պոլիկլինիկա, կապի հանգույց։
Ապարանի բնակչության փոփոխությունը.
Տնտեսություն
Համայնքի հողերը հիմնականում օգտագործվում են որպես վարելահողեր, խոտհարքեր և արոտավայրեր։ Սեփականաշնորհված է համայնքի մակերեսի մոտ 35%-ը։ Պահուստային նշանակության հողերից վարելահողերը զբաղեցնում են 38 հեկտար, արոտավայրերը՝ 415 հեկտար։ Համայնքում նաև զբաղվում են հացահատիկային, կերային, բանջարաբոստանային կուլտուրաների մշակությամբ։ Կան նաև բազմամյա տնկարկներ, սակայն դրանք մեծ մակերես չեն զբաղեցնում։ Ապարանում զբաղվում են նաև անասնապահությամբ։ Զարգացած է կաթնամսատու ուղղությունը, հումքը վերամշակվում է տեղի պանրի գործարանում։
Համայնքում առաջնային են համարվում աշխատանքային ռեսուրսների լիարժեք օգտագործումը, խմելու և ոռոգման ջրի ջրագծերի վերանորոգումը, փողոցային լուսավորության խնդիրը, քաղաքի գազաֆիկացումը։
Ծանոթագրություններ
Կատեգորիա:Ապարան Կատեգորիա:2-րդ դարի հիմնադրումներ Հայաստանում
Ցուրտ լեռը
«Ցուրտ լեռը» (Cold Mountain, 2003), Էնթոնի Մինգելայի ռազմական դրաման Չարլզ Ֆրեյզերի համանուն վեպի հիման վրա՝ Ջուդ Լոուի, Նիկոլ Քիդմանի, Ռենե Զելվեգերի, ինչպես նաև Ֆիլիպ Սեյմուր Հոֆմանի, Նատալի Պորտմանի, Դոնալդ Սազերլենդի մասնակցությամբ։ Ֆիլմը 2004 թվականին յոթ անվանակարգերում առաջադրվել է «Օսկարի» (հաղթել է «երկրորդ պլանի լավագույն դերասանուհի» անվանակարգում)։ Պրեմիերան ԱՄՆ-ում կայացել է 2003 թվականի դեկտեմբերի 25-ին։ Դրամարկղային հասույթն աշխարհում կազմել է 173 միլիոն դոլար։
Ծանոթագրություններ
Կատեգորիա:Անգլերեն ֆիլմեր Կատեգորիա:Էնթոնի Մինգելայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:2003 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ռազմական ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Բրիտանական ռազմական ֆիլմեր Կատեգորիա:Իտալական դրամա ֆիլմեր Կատեգորիա:Իտալական մելոդրամա ֆիլմեր Կատեգորիա:Իտալական ռազմական ֆիլմեր Կատեգորիա:Ռումինական դրամա ֆիլմեր Կատեգորիա:Ռումինական մելոդրամա ֆիլմեր Կատեգորիա:Ռումինական ռազմական ֆիլմեր Կատեգորիա:Օսկարակիր ֆիլմեր Կատեգորիա:Ամերիկյան վեպերի էկրանավորումներ Կատեգորիա:Բրիտանական ֆիլմեր Կատեգորիա:BAFTA մրցանակի դափնեկիր ֆիլմեր
Կաստրիոտիներ
Կաստրիոտիի տունը (Dera e Kastriotit), ալբանական թագավորական և ազնվական ընտանիք էր, 14-րդ և 15-րդ դարերում, որպես Կաստրիոտիի գահակալության իշխաններ։ Պատմական փաստաթղթերում հիշատակված առաջին Կաստրիոտին 1368 թվականին ։ 15-րդ դարի սկզբին ընտանիքը վերահսկում էր Դեբարի շրջակայքը (ժամանակակից Հյուսիսային Մակեդոնիայի արևտմյանը մասը և արևելյան Ալբանիան)։ Այս տնից է լբանիայի ազգային հերոս, գեներալ և թուրք նվաճողների դեմ ալբան ժողովրդի ազատագրական պայքարի ղեկավար Սկանդերբեգը։ Իշխանության անկումից և 1468 թվականին Սկանդերբեգի մահվանից հետո Կաստրիոտիի ընտանիքը իրենց հավատարմությունը տվեց Նեապոլների Թագավորությանը և վերահսկողություն ստացավ Գալաթինայի Սան Պիետրոյի Դուչիի և Իտալիայի Լեչե նահանգի Սոլետոյի նահանգի վրա որտեղ մինչ այժմ գոյություն ունի ընտանիքի մայրական մասնաճյուղ՝ որպես Սանեսվերինո ընտանիքի մաս։
Ծագում
Կաստրիոտին, որը Կանինայի կեֆալեն էր 1368 թվականին, Կաստրիոտի ընտանիքի առաջին անդամն էր, որը հիշատակվել է պատմական փաստաթղթերում։ Ըստ Կաբաշիի՝ Կաստրիոտին առաջին անգամ հիշատակվել է 1394 թվականին ։ Կաբաշին բացատրում է, որ թուրքական աղբյուրները նշում են, որ ընտանիքը ծագել է Կաստրատից՝ Ալբանիայի հյուսիսում ։ Ըստ Մալքոլմի՝ նրանք ծագում են Կոսովոյի արևմտյան շրջաններից ։ Ըստ մի քանի պատմաբանների, նրանց ազգանունը ունի իր ծագման է հունարեն բառի kastro (κάστρο)-ից լատիներեն castrum, pl. կաստրա, «ռազմական ճամբար» կամ «բերդ»)   ։
Դեպի ազնվականություն
Կաստրիոտիները, ի տարբերություն Տոպիայի և Արիանիտի, չուներ երկար պատմություն, որպես ազնվականներ ։ Պատմական աղբյուրներում հիշատակված առաջին ազնվականը եղել է կամ Պալ Կաստրիոտին (1394), Սինայի և Ստորին Գարդիի տերը (Գարդի և Պոստթմ) կամ կեֆալե Կաստրիոտին, ով եղել է քեֆալե Կանինան հայտնաբերվել է 1368 աղբյուրներում ։
Ծանոթագրություններ
Կատեգորիա:Ալբանիայի պատմություն Կատեգորիա:Եվրոպական թագավորական ընտանիքներ
Շարժական պատկերների թանգարան (Նյու Յորք)
Շարժական պատկերների թանգարան (Նյու Յորք) (Museum of the Moving Image), մեդիա թանգարան, որը գտնվում է Աստորիայում (Քուենս)՝ նախկին Աստորիա Ստուդիոսի տեղում (այժմ՝ Կաուֆմեն Աստորիա Ստուդիոս)։ Սկզբնապես թանգարանը բացվել է Շարժական պատկերների ամերիկյան թանգարան անունով 1988 թվականին։ 2008 թվականի մարտին թանգարանը ընդարձակեցվել է և վերաբացվել 2011թվականի հունվարին ։ Ընդարձակեցումը կատարվել է ճարտարապետ Թոմաս Լեթերի կողմից ։
Նկարագրություն
Շարժական պատկերների թանգարանը ստեղծվել է՝ ընդլայնելու արվեստի, պատմության, ֆիլմարտադրության, հեռուստատեսության, թվային մեդիայի տեխնիկաների և տեխնոլոգիաների մասին հանրության իրազեկվածությունը և գնահատականը՝ հավաքագրելով, պահպանելով և արտեֆակտների հետ կապված շարժական պատկերներ մուտք ապահովելով, որը իրականացվում է մուլտիմեդիա ցուցադրությունների և կրթական ծրագրերի միջոցով ։ Ցուցահանդեսները ընդգրկում են կարևոր աուդիո/տեսողական հատվածներ, որոնք նախատեսված են նպաստելու արտադրության պատմության իմացությանը և հասկանալու, թե ինչպես են դրանք զարգացել ։ Թանգարանում հաճախակի են անցկացվում պանելային քննարկումներ նոր թողարկված ֆիլմերի մասին ։ Բացի այդ, այն հանդիասնում է տուն՝ վիդեոխաղերի և դրանց ծրագրավորման կարևոր հավաքածուներից մեկի համար ։ Թանգարանի այցելուների թիվը աճել է՝ 2000 թվականի դրությամբ 60,000 այցելուից հասնելով ակնկալելի 120,000-ի 2011 թվականին ։